**ГОДИШЊИ ПЛАН ИНСПЕКЦИЈСКОГ НАДЗОРА**

**ОДЕЉЕЊА ИНСПЕКЦИЈЕ ЗА ДРЖАВНЕ ПУТЕВЕ**

**У 2025.ГОДИНИ**

**Увод**

План је донет на основу чл.8. ст. 1 Закона о инспекцијском надзору који прописује да се на основу утврђеног стања и процене ризика инспекција припрема план инспекцијског надзора. Поред тога основ за доношење Плана рада представљају и одредбе чл.104. и 105. Закона о путевима. Документ садржи детаљни план инспекцијског надзора за инспекцијске послове државних путева, односно републичких инспектора у спровођењу инспекцијског надзора на подручју Републике Србије у 2025. години.

1. **Информација о инспекцији**
	1. **Послови које обавља инспекција у оквиру својих надлежности**

Надзор над спровођењем Закона о путевима и подзаконских аката донетих на основу овог закона су послови од општег интереса за Републику Србију и имају за циљ да обезбеди трајно, непрекидно и квалитетно одржавање и заштиту пута, у циљу несметаног и безбедног одвијања саобраћаја укључујући и организацију наплате путарине.

У инспекцијском надзору инспекције за државне путеве **приоритетне су четири области**: Заштита државних путева, Одржавање јавних путева, Посебни захтеви које јавни пут мора да испуни са аспекта безбедности саобраћаја, Безбедносни захтеви за тунеле дуже од 500 метара

 **1.2. Списак докумената јавних политика и докумената развојног планирања у складу са којим се предузимају активности из плана**

 Инспектори Одељења за инспекцијске послове државних путева врше на основу овлашћења и дужности датих наведеним законима:

1. **Закон о путевима** („Службени гласник РС”, бр. 41 од 31. маја 2018, 95 од 8. децембра 2018 - др. закон),
2. **Закон о јавним путевима** („Службени гласник РС”, бр. 101/05 , 123/07 , 101/11 , 93/12 , 104/13 )
3. **Закон о безбедности**  **саобраћаја на путевима** („Службени гласник РС”, број 41 од 2. јуна 2009, 53 од 29. јула 2010, 101 од 30. децембра 2011, 32 од 8. априла 2013 - УС, 55 од 23. маја 2014, 96 од 26. новембра 2015 - др. закон, 9 од 5. фебруара 2016 - УС, 24 од 26. марта 2018, 41 од 31. маја 2018, 41 од 31. маја 2018 - др. закон, 87 од 13. новембра 2018, 23 од 29. марта 2019),
4. **Закон о инспекцијском надзору** („Службени гласник РС”, број 36/2015, 44/2018 - др. закон и 95/2018),

Као и на основу следећих закона:

1. **Закон о општем управном поступку** („Сл. гласник РС“, бр. 18/2016 и 95/2018- аутентично тумачење)
2. **Закон о државној управи** („Сл. гласник РС“, бр. 79/2005, 101/2007, 95/2010, 99/2014, 47/2018 и 30/2018 - др.закон)
3. **Закон о прекршајима** („Сл. гласник РС“, бр. 65/2013, 13/2016 и 98/2016- одлука УС)
4. **Закон о привредним преступима** ("Сл. лист СФРЈ", бр. 4/77, 36/77 - испр., 14/85, 10/86 (пречишћен текст), 74/87, 57/89 и 3/90 и "Сл. лист СРЈ", бр. 27/92, 16/93, 31/93, 41/93, 50/93, 24/94, 28/96 и 64/2001 и "Сл. гласник РС", бр. 101/2005 - др. закон)
5. **Кривични законик** ("Сл. гласник РС", бр. 85/2005, 88/2005 - испр., 107/2005 - испр., 72/2009, 111/2009, 121/2012, 104/2013, 108/2014 и 94/2016)
6. **Закон о привредним друштвима** ("Службени гласник РС", бр. 36/2011, 99/2011, 83/2014 - др. закон и 5/2015)

**1.3.Преглед систематизованих односно попуњених радних места у**

**Одељењу инспекције за државне путеве**

Одељење инспекције за послове државних путева чини једна организациона јединица у Одељењу је систематизовано 10 државних службеника ( функционалном анализом прихваћена је потреба за 13 инспектора за државне путеве)

НАЧЕЛНИК ОДЕЉЕЊА

 *ПОПУЊЕНА РАДНА МЕСТА УПРАЖЊЕНА РАДНА МЕСТА*

1 инспектор за државне путеве - Београд

Инспектори за друмски саобраћај

1 инспектор за државне путеве– Чачак

1 инспектор за државне путеве - Краљево

1 инспектор за државне путеве -Ваљево

1 инспектор за државне путеве –

Крагујевац

1 инспектор за државне путеве -Врање

1 инспектор за државне путеве – Нови Сад

1 инспектор за државне путеве – Ниш

1 инспектор за државне путеве – Зајечар

**2.** **Циљеви које инспекција тежи да оствари у планираном периоду**

У инспекцијском надзору инспекције за државне путеве **приоритетне су четири области**: Заштита државних путева, Одржавање јавних путева, Посебни захтеви које јавни пут мора да испуни са аспекта безбедности саобраћаја, безбедносни захтеви за тунеле дуже од 500 метара

**Општи циљ** плана је да омогући усмеравање на оне активности и субјекте надзора који носе значајан ризик и где постоји значајан јавни интерес у области заштите и одржавања државних путева и обезбеђења несметаног и безбедног одвијања саобраћаја на државним путевима у складу са Стратешким планом инспекције. Такође, циљ плана је боље управљање ресурсима инспекција, бољу интеграцију послова у области инспекцијског надзора и координационих активности; и омогућава праћења активности инспекцијског надзора. Ови циљеви се остварују ефикасном организацијом и спровођењем инспекцијског надзора у области заштите и одржавања државних путева.

Општи циљ подразумева: Обезбеђење трајног, непрекидног и квалитетног одржавање пута под једнаким условима на целој територији Републике Србије;

Предузимање мера на заштити пута, под једнаким условима на целој територији Републике Србије; превенцију настанка штетних последица на државном путу, поступањем инспектора на исти начин према свим надзираним субјектима, примењујући начело дефинисање ризика, јавности у раду.

**Специфични циљ** ефикасног спровођења инспекцијског надзора ће се реализовати кроз континуирано праћење специјализованих база података и других извора информација, обуку инспектора, као и коришћење писаних процедура, упутстава , инструкције и упутства које су учиниле надлежни орган. Специфични циљ остварује се спровођењем инспекцијског надзора на пословима зимског одржавања државних путева , инспекцијским надзором одржавања државних путева, Заштита државног пута од недозвољених радњи, у циљу несметаног и безбедног одвијања саобраћаја на државним путевима.

## Учесталост и обухват вршења инспекцијског надзора по областима и сваком од степена ризика

Редовни инспекцијски надзор подразумева минималну учесталост у временском периоду. Минимална учесталост може бити предвиђена прописом, или на други начин. Што је већи ризик, то је већа и потреба за учесталијим инспекцијским надзором. Максималан број инспекцијских посета се, по правилу, не прописује. Стварни број надзора зависи од карактеристика субјекта који се надзире, као и од професионалног расуђивања и знања инспектора. Такође, и стварно време проведено у инспекцијском надзору треба да одоговара нивоу ризика, као и од могућности да се подаци о надзору који је спровео сам субјект доставе инспекцији.

Како би се утврдили приоритети неопходно је установити адекватну класификацију ризика. Висок ризик, по правилу значи и висок приоритет. Инспекције на основу процењеног ризика треба да одлуче о учесталости надзора коју такви субјекти захтевају.

 Приоритети, односно учесталост повезана је са величином ризика која се може одредити на основу врсте субјекта и/или на основу резултата инспекцијског надзора у протеклом периоду.

## Табела учесталости инспекцијског надзора на основу процене ризика утврђених на основу контролних листа

|  |  |  |
| --- | --- | --- |
| Резултат | Ризик | Учесталост инспекција |
| До 5 | Незнатан | Једном у 5 године |
| Од 5 до 50 | Низак | Једном у 4 године |
| Од 51 до 100 | Средњи | Једном у 2 године |
| Од 100 до 120 | Висок | Једном до два пута годишње |
| Преко 120 | Критичан | Два пута годишње |

Наведена учесталост представља минимални инспекцијски надзор који не укључује повећани број надзора који су последица претходних контрола у којима је утврђена неусклађеност или су покренуте друге мере.

У зависности од врста субјеката, односно објеката инспекцијског надзора и надлежности инспекције, могуће је одредити велики број различитих типова објеката који су предмет инспекцијског надзора.

ТАБЕЛЕ УЧЕСТАЛОСТИ У ОДНОСУ НА РИЗИК

|  |  |  |  |
| --- | --- | --- | --- |
|  Објекат | Степен ризика | Учесталост инспекцијског надзора | Планирани надзор |
| Заштита државних путева | критичан | 2 |  |
| висок | 1 - 2 |  |
| средњи | 0,5 |  |
| Одржавање јавних путева, | критичан | 2 |  |
| Висок | 2 |  |
| средњи | 0,5 |  |
| Посебни захтеви које јавни пут мора да испуни са аспекта безбедности саобраћаја | Висок | 2 |  |
| Средњи | 2 |  |
| Ниски | 0,5 |  |
| Безбедносни захтеви за тунеле дуже од 500 метара | Висок | 2 |  |
| Средњи | 2 |  |
| Ниски | 0,25 |  |

На основу оцене према критеријума, добија се укупни скор који одређује ниво ризика регулисаног субјекта (незнатан, низак, средњи, висок и критичан), и учесталост инспекцијског надзора.

|  |  |  |
| --- | --- | --- |
| Степен ризика  | Број бодова  | %  |
| Критичан  | 91-150  | 61 до 100  |
| Висок  | 61-90  | 41 до 60  |
| Средњи  | 31-60  | 21 до 40  |
| Низак  | 16-30  | 11 до 20  |
| Незнатан  | 15 и мање  | до 10  |

**4. Преглед надзираних субјеката код којих ће се вршити инспекцијски надзор, односно делатности или активности које ће се надзирати**

Узевши у обзир стање државних путева, рад инспекције је веома битан у ланцу свих видова одржавања и заштите путева. Посебно је неопходна континуална контрола над радом ЈП „Путеви Србије“ у смислу издавања налагања и контроле извршења наложених мера којима се налаже отклањање недостатака на путу, који неповољно утичу на безбедност саобраћаја и употребну вредност пута.

Имајући у виду да се инспекцијски надзор врши над државним путевима и мостовским и тунелским конструкцијама не може се једноставно представити број субјеката тј. објеката надзора. Наиме, укупна дужина државних путева над којима инспекција врши надзор износи 16.973,549 км, затим 2960 мостова и 85 тунела. над којима је Управљач ЈП „Путеви Србијеˮ.

**Укупан број објеката инспекцијског надзора инспекције за државне путеве према кључним типовима:**

|  |  |
| --- | --- |
| Тип објекта надзора | Дужина односо број |
| Државни путеви првог А реда | 1072,026 км |
| Државни путеви другог А реда | 4426,147 км |
| Државни путеви М реда | 94,705 км |
| Државни путеви првог Б реда | 7928,274км |
| Државни путеви другог А реда | 3481,915 км |
| Мостовске конструкције | 3460 мостова |
| Тунелске конструкције | 145 тунела |

* Матични број регулисаног субјекта 20132248
* Име **ЈП „Путеви Србијеˮ**
* Претежна делатност **Изградња путева и аутопутева**
* Ризик (резултат) незнатана до критичане
* Степен ризика незнатан до критичан
* Учесталост инспекцијског надзора **једном у пет година до два пута годишње**
1. **Територијално подручје на коме ће се вршити инспекцијски надзор**

Надлежност републичких инспектора за државне путеве огледа се у непосредном инспекцијском надзору над 16.973,549 км државних путева у Републици Србији 3460 мостова и 112 тунела над којима је Управљач ЈП „Путеви Србијеˮ.

1. **Процењени ризик за надзиране субјекте, односно делатности или активности које ће се надзирати или територијално подручје и другу територијалну и сличну целину, објекат и групе објеката;**

Инспекцијски надзор над државним путевима, мостовским и тунелским конструкцијама не може се једноставно представити бројем субјеката тј. објеката надзора. Наиме субјекти инспекцијског надзора над којима инспекција врши надзор износи 17.003,067 км, 3460 мостова и 145 тунела, а којима је Управљач ЈП „Путеви Србијеˮ.

Укупан број субјекта инспекцијског надзора инспекције за државне путеве према кључним типовима:

|  |  |
| --- | --- |
| Тип објекта надзора | Дужина односо број |
| Државни путеви првог А реда | 1072,026 км |
| Државни путеви другог А реда | 4426,147 км |
| Државни путеви М реда | 94,705 км |
| Државни путеви првог Б реда | 7928,274км |
| Државни путеви другог А реда | 3481,915 км |
| Мостовске конструкције | 3460 мостова |
| Тунелске конструкције | 145 тунела |

|  |  |  |  |
| --- | --- | --- | --- |
| Р.бр. | **Врста објекта/ субјекта** | Број субјеката/ објеката по степену ризика | **Укупан број објеката/ субјеката** |
| **Незнатан ризик** | **Низак ризик** | **Средњи ризик** | **Висок ризик** | **Критичан ризик** |
| 1 | Државни путеви првог реда  | 5 | 10 | 10 | 5 | 4 | 34 |
| 2 | Државни путеви другог реда | 10 | 20 | 10 | 8 | 0 | 48 |
| 3  | Брзе саобраћајнице  | 5 | 5 | 5 | 2 | 0 | 17 |
| 4 | Мостовске конструкције | 10 | 10 | 10 | 10 | 4 | 44 |
| 5 | Тунели  | 5 | 5 | 5 | 5 | 1 | 21 |
| 6 | Систем за одводњавање | 25 | 20 | 20 | 10 | 0 | 75 |
| 7 | Заштита пута  | 20 | 30 | 20 | 10 | 0 | 80 |
| 8 | Саобраћајна сигнализација  | 20 | 20 | 20 | 10 | 1 | 71 |
| **УКУПНО: Субјекти/ објекти инспекцијског надзора**  | 100 | 120 | 100 | 60 | 10 | 390 |

Инспекција је утврдила 390 објеката који су предмет надзора инспекције. Постоји 70 надзираних субјеката са високим или критичним ризиком (18%), са средњим ризиком 26% са ниским ризиком 30% , и са незнатним нивоом ризика 26% надзираних објеката и припада приоритетним секторима одређеним на основу плана рада надлежног министарства.

|  |  |  |  |  |  |  |
| --- | --- | --- | --- | --- | --- | --- |
| **Степен ризика** | **Критичан** | **Висок** | **Средњи** | **Низак** | **Незнатан**  | **Укупно** |
| Број надзираних субјеката  | 10 | 60 | 100 | 120 | 100 | 390 |

1. **Период у коме ће се вршити инспекцијски надзор**

Редовни инспекцијски надзор вршиће се радним данима у временском периоду од 7,30 до 15,30 у радном времену надзираног субјекта Прецизно планирање рада инспектора није могуће, посебно због стања државних путева. Из наведеног разлога, постојаће већи број неопходних ванредних прегледа и активности инспектора, које ће бити усмерене на побољшање безбедности саобраћаја и заштите употребне вредности државних путева.

* 1. **Рад инспектора по приоритетима**

Рад инспектора биће организован према приоритетима у раду:

* на предметима по хитном поступку, где су угрожени животи људи, материјална добра и безбедност саобраћаја. Посебно, најважнији аспект рада инспектора, представљаће одређивање и предузимање инспекцијских мера на отклањању опасности које могу да изазову недостаци на државним путевима по безбедност саобраћаја. Такође, радиће се приоритетно по захтевима МУП-а, који указују на недостатке на државним путевима, као и по хитним захтевима управљача пута;
* на предметима који су условљени роковима и обавезним радом на терену,
* дефинисаним Законом о инспекцијском надзору, а који захтевају провођење комплетне процедуре, од издавања налога инспектору, до доношења решења;
* на предметима који не захтевају теренски рад, а за чије решавање су прописани рокови, у складу са Законом о инспекцијском надзору.
	1. **Квартал 1. /јануар, фебруар, март/**

Контрола испуњености услова за несметан рад пунктова зимске службе, контрола исправности и бројног стања механизације и опреме, као и стања материјала потребних за правилно одржавање и проходност на државним путевима 1. и 2. реда у односу на рад предузећа у зимској служби, у циљу безбедног и несметаног одвијања саобраћаја на путевима.

Вршење надзора над стањем и одржавањем државних путева 1. и 2. реда и давање налога за отклањање недостатака на њима. Заштита државних путева.

* 1. **Квартал 2. /април, мај, јун/**

 Контрола над стањем и одржавањем државних путева 1. и 2. реда, инспекцијски надзор над рехабилитацијом државних путева на градилиштима, да ли се радови изводе у складу пријављеним техничким описом и предмером радова и решењем о техничком регулисању саобраћаја. Стање привремене саобраћајне сигнализације при измењеном режиму саобраћаја за време док трају радови. Вршиће се преглед пројектно-техничке документације, потребних сагласности и одобрења код предузећа која врше послове пројектовања и изградње државних путева. Заштита државних путева.

* 1. **Квартал 3. /јул. август, септембар/**

Тежиште рада инспекцијског надзора у овом кварталу биће надзор над стањем радова на рехабилитацији државних путева . (Вршиће се и надзор над стањем безбедног одвијања саобраћаја на државним путевима при редовном летњем одржавању државних путева, као и надзор над заштитом путева.

* 1. **Квартал 4. /октобар, новембар, децембар/**

Врши ће се надзор над стањем радова на градилиштима при рехабилитацији државних путева. Надзор над редовним одржавањем државних путева у циљу њихове припремљености за безбедно одвијање саобраћаја при предстојећим зимским условима експлоатације, као и сам надзор над одржавањем државних путева у зимском периоду - рад зимске службе.

Планирани период вршења инспекцијског надзора по кварталима:

|  |  |  |  |  |
| --- | --- | --- | --- | --- |
| **АКТИВНОСТИ** | **I КВАРТАЛ** | **II КВАРТАЛ** | **III КВАРТАЛ** | **IV КВАРТАЛ** |
| **Јануар** | **Фебруар** | **Март** | **Апррил** | **Мај** | **Јун** | **Јул** | **Август** | **Септембар** | **Октобар** | **Новембар** | **Децембар** |
| Инспекцијски надзор испуњености услова за несметан рад пунктова зимске службе, као и стања материјала потребних за правилно одржавање и проходност на државним путевима 1. и 2. реда  | **x** | **x** | **x** |  |  |  |  |  |  |  | **x** | **x** |
| Инспекцијски надзор над стањем и одржавањем државних путева 1. и 2. реда пунктовима | **x** | **x** | **x** | **x** | **x** | **x** | **x** | **x** | **x** | **x** | **x** | **x** |
| Инспекцијски надзор над рехабилитацијом државних путева |  |  | **x** | **x** | **x** | **x** | **x** | **x** | **x** | **x** |  |  |
| Инспекцијски надзор стања саобраћајне сигнализације при измењеном режиму саобраћаја за време док трају радови  |  |  | **x** | **x** | **x** | **x** | **x** | **x** | **x** | **x** |  |  |
| Надзор пројектно-техничке документације, потребних сагласности и одобрења код предузећа која врше послове пројектовања |  | x |  | **x** | **x** | **x** |  |  |  |  |  | **x** |
| Инспекцијски надзор заштите државних путева. | **x** | **x** | **x** | **x** | **x** | **x** | **x** | **x** | **x** | **x** | **x** | **x** |
| Превентивно деловање инспектра пружањем стручне и саветодавне подршке надзираном субјекту на терену  | **x** | **x** | **x** | **x** | **x** | **x** | **x** | **x** | **x** | **x** | **x** | **x** |
| Контролни и допунски инспекцијски надзори  | **x** | **x** | **x** | **x** | **x** | **x** | **x** | **x** | **x** | **x** | **x** | **x** |
| Заједничкинспекцијски надзори са другим инспекцијама (Инспекција рада, ,комунална инспекција, МУП, Инспекцуија за послове друмског саобраћаја) |  | **х** | **х** | **x** | **x** | **x** | **x** | **x** | **x** | **x** |  |  |

## Информације о облицима инспекцијског надзора који ће се вршити

Инспекција за државне путеве вршиће инспекцијски надзор на државним путевима, у складу са Законом о путевима, Законом о инспекцијском надзору, Законом о општем управном поступку, ЗОБС-ом, Закона о службеној употреби језија и писма, Законом о државној управи, Законом о прекршајима, Законом о привредним преступима, Кривичног законика и то у оба облика, теренски и канцеларијски кроз следеће врсте:

* Редовне инспекцијске надзоре у складу са предметним планом инспекцијског надзора за 2024-y. годину. План је изведен у складу са законском регулативом и у складу са дугогодишњом праксом и искуством инспектора за путеве.
* Ванредни инспекцијски надзори ће се вршити када је неопходно да се, сагласно делокругу инспекције, предузму хитне мере ради спречавања угрожавања живота људи безбедности саобраћаја, материјалних добара и употребне вредности државних путева. Предметним планом рада инспекције, процењен је очекивани број ванредних инспекцијских надзора, у складу са досадашњом праксом и стањем државних путева. Циљ ванредних инспекцијских надзора је налагање инспекцијских мера за отклањања недостатака на државним путевима, тако да се смањи висок и критичан ниво ризика на државним путевима. Процена степена ризика је усклађена са контролним листама инспекције за државне путеве;
* Контролни инспекцијски надзор врши се ради утврђивања извршења мера које су предложене или наложене надзираном субјекту у оквиру редовног или ванредног инспекцијског надзора и то посебно налога којима се отклањају недостаци са високим и критичним нивоима ризика, по путеве и учеснике у саобраћају.
* Допунски инспекцијски надзор врши се по службеној дужности или поводом захтева надзираног субјекта, ради утврђивања чињеница које су од значаја за инспекцијски надзор, а које нису утврђене у редовном, ванредном или контролном инспекцијском надзору.
1. **Подаци о ресурсима инспекције који ће бити опредељени за вршење инспекцијског надзора.**

**Процена броја дана на годишњем нивоу на активностима које инспектори проведу ван редовног инспекцијског надзора** субјеката (укључујући и ванредни инспекцијски надзор, састанке, боловање и друге.

 **Треба напоменути да Одељење инспекције за државне путеве од тренутно има ангажованих пет инспектора.**

|  |  |  |
| --- | --- | --- |
|  | Инспектор  | Укупно дана  |
| Укупан број дана у години  | 365  | 1825  |
| Викенди  | 104 | 520  |
| Годишњи одмори  | 30  | 120  |
| Празници  | 9  | 45  |
| Укупан број радних дана  | 222 | 1110 |
| Актвности праћења стања, процене ризика, планирања, усклађивања и координације  | 33 | 165 |
| **Редовни и ванредни инспекцијски надзор и превентивно деловање**  | **175** | **875**  |
| **Од тога редовни инспекцијски надзор**  | **60**  | **300** |
| Остале активности  | 20  | 100 |

 На основу табеле видимо да је око 79% укупног броја радних дана инспектора лоцирано у домену редовног и ванредног инспекцијског надзора и превентивног деловања. Остале активности захтевају 9% времена, односно 100 радних дана инспектора. Табела даје детаљни приказ планиране алокације ресурса према пословим и активностима. Од укупно 1110 инспектор дана, колико је предвиђено за активности инспекцијског надзора и превентивног деловања, по одбитку броја ванредног инспекцијског надзора, превентивног деловања, сарадње у области инспекцијског надзора и поступања по представкама, преостаје 410 дана који су расположиви за редовни инспекцијски надзор. С обзиром да имамо 5инспектора, то значи да је за редовни инспекцијски надзор расположиво 60 дана по инспектору.

1. **Израчунавање ефективног броја дана које сваки инспектор има на годишњем нивоу за потребе инспекцијског надзора (број дана у години);**

|  |  |
| --- | --- |
| **Послови и активности** |  **Предвиђен утрошак (у времена данима)** |
| **I. ПРАЋЕЊЕ СТАЊА, ПРОЦЕНА РИЗИКА, ПЛАНИРАЊЕ, УСКЛАЂИВАЊЕ И КООРДИНАЦИЈА ИНСПЕКЦИЈСКОГ НАДЗОРА** |
| Праћење стања и процена ризика | 60  |
| Израда плана инспекцијског надзора |  24 |
| Усклађивање и координација инспекцијског надзора |  36 |
| Укупно I: |  120 |
| **II. РЕДОВНИ И ВАНРЕДНИ ИНСПЕКЦИЈСКИ НАДЗОР И ПРЕВЕНТИВНО ДЕЛОВАЊЕ** |
| Превентивно деловање инспекције | 15 |
| Сарадња у поступку вршења самосталних и заједничких инспекцијских надзора | 15 |
| Поступање по представкама физичких и правних лица | 80 |
| **Редовни инспекцијски надзор** | **300** |
| Ванредни инспекцијски надзор | 575 |
|  Укупно II:  | 875 |
| **III. ОСТАЛИ ПОСЛОВИ И АКТИВНОСТИ** |
| Извештавање о спроведеним инспекцијским надзорима - Припремање годишњих, кварталних и других извештаја | 20 |
| Сарадња са др. секторима и одељењима | 10 |
| Сарадња са другим министарствима, МУП-ом, јавним тужилаштвом, др.органима и институцијама, удружењима и стручним телима | 5 |
| Израда мишљења на одлуке и друге опште акте | 5 |
| Казнени поступци | 40 |
| Управни спорови | 4 |
| Интерни састанци | 8 |
| Стручно усавршавање | 5 |
| Рад у радним групама за израду прописа |  8 |
| Рад у преговарачким групама | 0 |
|  Укупно III:  | 105 |
| **Укупно (I + II + III)** | **1110** |
| **Укупно радних дана по инспектору (5 инспектора)** | **222** |

## 3. Процена укупног времена које је потребно за вршење редовног инспекцијског надзора (инспектор-дана);

У 2025. години има 365дана, без субота и недеља (104.дана), државних и верских празника (9 дана) и 30 дана годишњег одмора, тако да остаје 222 радна дана. Инспектори за државне путеве користиће годишње одморе према утврђеном плану годишњих одмора и у складу са законском регулативом. На основу процењених активности инспекције за државне путеве на вршењу редовног инспекцијског надзора а који обухвата увид у акте, податке и документацију надзираног субјекта, инспекцијски надзор на терену, контролни инспекцијски надзор на терену записници, решења, захтеви, пријаве и др , процењује се планом рада – активност, инспектора за државне путеве у периоду од 80 радних дана по инспектору, што укупно износи 320 радних дана планираних за извршење редовног инспекцијског надзора ове инспекције.

**4. Дељење укупног времена потребног за инспекцијски надзор с расположивим временом инспектора, како би се процени број потребних инспектора.**

|  |  |  |  |  |  |  |
| --- | --- | --- | --- | --- | --- | --- |
| **Степен ризика** | **Критичан** | **Bисок** | **Средњи** | **Низак** | **Незнатан** | **Укупно** |
| Тип субекта- број | 10 | 60 | 100 | 120 | 100 | 390 |
| Предвиђена учесталост инспекцијског надзора (B) | 2 | 2 | 0,5 | 0,25 | 0,25 |  |
| Број инспекција на годишњем нивоу C=AxB | 20 | 120 | 50 | 30 | 25 | 245 |
| Трајање инспекцијског надзора у данима (D) Укључујући планирање, припрему, путовање, узорковање и извештавање. | 2 | 1,5 | 1 | 1 | 0,20 |  |
| Број инспектора у инспекцијском надзору (I) | 1 | 1 | 1 | 1 | 1 |  |
| Укупан број инспектор-дана (E=CxDxI) | 40 | 180 | 50 | 30 | 5 | 300 |
| **Број радних дана за редовни надзор по инспектору (F)** |  |  |  | 60 |
| **Број потребних инспектора** E/F |  |  |  | 5 |

**10. Планиране мере и активности превентивног деловања инспекције**

У циљу превентивног деловања инспекције пружањем стручне и саветодавне подршке надзираним субјектима на лицу места планира се да се обављају и саветодавне посете код надзираних субјеката. Саветодавне посете представљају основ за спречавање нежељених догађаја на државним путевима и смањење степена ризика, посебно на могуће недостатке који доводе угрожавања безбедности саобраћаја и веће материјалне штете на државним путевима.

За остваривање наведеног циља, неопходан је рад инспектора на редовном прикупљању података, који могу бити важни за откривање потенцијалних недостатака са великим и критичним степеном ризика, и то:

* Редован обилазак путева, који се морају планирати у складу са обимом саобраћаја, познатим/претпостављеним стањем путева, и временским условима;
* Примање информација о стању на путевима, од надзорне службе управљача пута и извођача радова на редовном одржавању;
* Примање информација од МУП-а и других државних органа и инспекцијских служби;
* Примање информација од трећих лица.

На основу прикупљених података, инспекција за државне путеве планира саветодавне посете управљачу државног пута и извођачима на редовном одржавању државних путева.

Ако у службеној саветодавној посети инспектор уочи пропуст, недостатак или неправилност који изазива висок и критичан степен ризика, покренуће се ванредни инспекцијски надзор;

**11.Планиране мере и активности за спречавање обављања делатности и вршења активности нерегистрованих субјеката**

## У поступку инспекцијског надзора инспекције за послове државних путева не очекује се појава нерегистрованих субјеката па се самим тим и не планирају мере и активности за спречавање обављања делатности и вршења активности нерегистрованих субјеката.

## 12. Oчекивани обим ванредних инспекцијских надзора у периоду у коме ће се вршити редован инспекцијски надзор, са одговарајућим образложењи

Ванредни инспекцијски надзори ће се вршити када је неопходно да се, сагласно делокругу инспекције, предузму хитне мере ради спречавања угрожавања живота људи безбедности саобраћаја, материјалних добара и употребне вредности државних путева. Предметним планом рада инспекције, процењен је очекивани број ванредних инспекцијских надзора у складу са досадашњом праксом и стањем државних путева и он износи 40% укупног ангажовања.

Циљ ванредних инспекцијских надзора је налагање инспекцијских мера за отклањања недостатака на државним путевима, тако да се смањи висок и критичан ниво ризика на државним путевима ради спречавања или отклањања непосредне опасности по живот или здравље људи, имовину, јавне приходе, ради спречавања обављања делатности и вршења активности нерегистрованих субјекат; када се поступа по представци правног или физичког лица; по налогу надређених.

**Начелник Одељења за инспекције**

 **за државне путеве**

****

 **Саша Драгановић**